איגרת מידע לתושב

תושב יקר,

החלפות מדי מים

התאגיד מחליף בשנת 2020 מדי מים ישנים רבים ביישוב למדי מים חדשים כנדרש בחוק , המחייב להחליף את מד המים הביתי כל 6 שנים .

מדי המים מתוצרת חברת "ארד", הינם משוכללים ומדויקים, העומדים בכל התקנים ומאושרים ע"י רשות המים . בקרוב יותקנו מדים חדשים המבצעים שידור קריאה מרחוק לצורך מעקב תכוף על צריכות המים.

כל המדים, לפני ההתקנה, עוברים כיול ובדיקה על ידי היצרן. מדי המים החדשים רגישים יותר ובניגוד למדים הישנים מזהים צריכה ולו הקטנה ביותר, כך עשויים לזהות נזילות ולהתריע על שימוש מועט ומתמשך בתשתית המים.

עליה בצריכת המים

בחודשים האחרונים בעקבות משבר הקורונה, מגבלות הסגר, עליה באבטלה וחזרה של צעירים להתגורר בבית הוריהם הובילו להימצאותם של התושבים בבית יותר מן הרגיל - השהייה הממושכת בבית, הביאה לעלייה כלל ארצית של כ-20% בצריכה הביתית.

עליה בחשבון המים

**תעריפי המים נקבעים בלעדית על ידי רשות המים והביוב הממשלתית והם אחידים בכל הארץ. לתאגידי המים אין שום יכולת להשפיע על התעריף.**

**לפי הנחיות רשות המים עלו תעריפי המים הארציים ב-7% לעומת שנה שעברה**.

בכל חשבון מים ישנם שני תעריפים:

תעריף מוזל - עד שבעה קוב לאדם, לחודשיים (כאשר ההקצאה מתעדכנת לפי כמות הנפשות שהצרכן מעדכן בתאגיד המים – ברישום ראשוני או בעדכון)

תעריף רגיל – לכל קוב נוסף מעבר לשבעה קוב ראשונים אשר מוקצים לפי מספר הנפשות בבית.

לכן, חשבון המים עשוי לגדול באחוזים גבוהים יותר מאשר הגידול בצריכה, שכן כל קוב מים הנצתרך מעבר להקצאה למספר הנפשות בבית – מחירו גבוה הרבה יותר.

מה ניתן לעשות

* לוודא שמספר הנפשות בבית מעודכן בחשבון.
* לבדוק שאין נזילה בבית או בגינה.
* שימוש נבון וחסכוני במים.

דוגמה להמחשה

**איך משפיעה עליה בצריכה ובתעריפים על חשבון המים?**

בדוגמה זו השוונו איך משפיעה עליה בצריכת מים ועליית תעריפים על חשבון המים למשפחה של 4 אנשים.

לצורך הדוגמה נניח שהמשפחה צרכה 30 מ"ק בתקופה מסוימת בשנת 2019 ,והשנה בעקבות המשבר עלתה הצריכה ל- 37 מ"ק.

ההפרש 7 מ"ק מהווה תוספת של 23% בצריכה .

**מכיוון שכל מ"ק שנוסף הינו בתעריף הגבוה , ההשפעה על חשבון המים תהיה גדולה יותר מהעלייה בצריכה**.

להלן טבלה הממחישה את השפעת העלייה בצריכה על חשבון המים:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2019 | 2019 | 2019 | 2020 | 2020 | 2020 |  |  |
|  | תעריף | כמות מ"ק | חיוב בש"ח | תעריף | כמות מ"ק | חיוב בש"ח | עליה בצריכה במ"ק | עלייה בחשבון |
| תעריף 1 | 6.881 | 28 | 192.67 | 7.385 | 28 | 206.78 | 0 | 0 |
| תעריף 2 | 12.955 | 2 | 25.91 | 13.431 | 9 | 120.88 | 7 | 94.97 |
| **סה"כ** |  | **30** | **218.58** |  | **37** | **327.66** | **23%** | **50%** |

בדוגמה זו החשבון גדל ב-% 50 , בעוד שהצריכה גדלה רק ב-% 23

כיצד מחולקת צריכת המים הביתית?

* במקום הראשון... השירותים- כ- 40% מצריכת המים.
* במקום השני - חדר האמבטיה עם% 30 מצריכת המים בבית.
* במקום השלישי – מכונת הכביסה ושאר ניקיונות הבית שמהווים כ-20% מצריכת המים
* ובמקום האחרון - כל מה שקורה באזור המטבח - שתיה, בישול וכלים

טיפים לחסכון במים:

* להשתמש רק בחצי כמות להדחת אסלה.
* להשקות גינה בטפטפות, רק בשעות שאין שמש ובתדירות קטנה יותר
* להפעיל מכונת כביסה ומדיח כלים רק כשמלאים.
* לסגור ברז כשמסתבנים או מסבנים כלים במטבח.
* שימוש נבון וחסכוני במים.

חסכו מים!

**אנו לשרותכם לכל שאלה.**